भिमाद नगरपालिका
भिमाद तनहुँ जिल्लाको मध्य-पश्चिम क्षेत्रमा फैलिएको एक नगरपालिका हो । विसं २०७३ सालमा नेपालको नयाँ प्रादेशिक संरचना कायम गर्दा तनहुँ जिल्लामा अरुनोदय, किहूँ, भानुमती, ऋषिङ रानीपोखरीको वडा नं. ९, सामुङ भगवतीपुरको वडा नं. २, गजरकोटको वडा नं. ९, माझकोटका (१-५,७-९) वडाहरू र साविकको भिमाद गाउँ विकास समितिहरूलाई समेटेर भिमाद नगरपालिका घोषणा गरिएको हो ।

जनसङ्ख्या
प्रदेश नं. ४ स्थित तनहुँ जिल्लामा अरुनोदय, किहूँ, भानुमती, ऋषिङ रानीपोखरीको वडा नं. ९, सामुङ भगवतीपुरको वडा नं. २, गजरकोटको वडा नं. ९, माझकोटका (१-५,७-९) वडाहरू र साविकको भिमाद गाविसहरूलाई मिलाएर भिमाद नगरपालिका बनाइएको हो । त्यसैले राष्ट्रिय जनगणना २०६८का अनुसार यी ठाउँहरूको जनसङ्ख्यालाई जोडेर भिमाद नगरपालिकाको जनसङ्ख्या ३१,३६२ रहेको छ ।

भौगोलिक अवस्थिति
भिमाद नगरपालिकामा ९ वडाहरू रहेका छन। भिमादको कुल क्षेत्रफल १२९ वर्ग कि.मी. छ । यो नगरपालिकाको पूर्वमा ऋषिङ र म्याग्दे गाउँपालिका पर्दछ भने पश्चिममा स्याङ्जा जिल्ला छ । यसको उत्तरी भागमा शुक्लगण्डकी नगरपालिका छ भने दक्षिणी क्षेत्रमा घिरिङ र ऋषिङ गाउँपालिका पर्दछन् ।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, तनहुँ, नेपाल

यो पनि हेर्नुहोस्

तनहुँ जिल्ला
तनहुँ जिल्लाका नगरपालिकाहरू
नेपालका नगरपालिकाहरू